நித்யா மெக்ரா

நித்யா மெஹ்ரா (Nitya Mehra) என்பவர் மும்பையில் உள்ள ஓர் இந்தியத் திரைப்பட இயக்குநர், திரைக்கதை எழுத்தாளர் ஆவார். இவர் ஒரு சுயாதீன இயக்குநராக ஆவதற்கு முன்பு அதாவது 2002 மற்றும் 2011 இக்கு இடையில், லக்ஷ்யா (2004) மற்றும் டான் (2006) படங்களில் பர்கான் அக்தருக்கும், ஆஸ்கார் விருது பெற்ற லைஃப் ஆஃப் பை (2012) படத்தில் ஆங் லீவுக்கும், தி நேம்சேக் (2006) மற்றும் தி ரிலக்டண்ட் ஃபண்டமெண்டலிஸ்ட் (2012) ஆகிய படங்களில் மீரா நாயருக்கும்  உதவியாளராக இருந்தார். காதல் நாடகப் படமான பார் பார் டெகோ (2016) மற்றும் நெட்ஃபிக்ஸ் தொடரான மேட் இன் ஹெவன் (2019-தற்போது) ஆகியவற்றை இயக்கியதற்காக இவர் மிகவும் பிரபலமானார்.

 ஆரம்ப கால வாழ்க்கை 
மெகரா பஞ்சாபின் அமிர்தசரசில் ஒரு பஞ்சாபி குடும்பத்தில் பிறந்தார். இவரின் தாயார் ஒரு ஆடை வடிவமைப்பாளர். தேராதூனில் உள்ள உறைவிடப் பள்ளியான வெல்காம் மகளிர் பள்ளியில் கல்வி பயின்றார். பள்ளிப் படிப்பை முடித்த பிறகு, இவர் தில்லி பல்கலைக்கழகத்தில் இலக்கியம் பயின்றார், அதன் பிறகு இவர் நியூயார்க் பல்கலைக்கழகத்தில் திரைப்படத் தயாரிப்பு மற்றும் இயக்கத்தில் தொடர்ச்சியான படிப்புகளைப் படித்தார்.

 தொழில் 
நித்யா நியூயார்க்கில் 3 ஏ.எம் என்ற படத்தில் உதவியாளராகத் தனது தொழில் வாழ்க்கையைத் தொடங்கினார். இந்தியாவுக்குத் திரும்பும் ஆர்வத்தில் இவர் இந்தியாவில் உள்ள திரைப்படத் தயாரிப்பாளர்களுக்கு உதவவும் நுட்பங்களைக் கற்றுக்கொள்ளவும் தொடங்கினார். உதவி இயக்குநராக இவர் லக்சயா, தி நேம்சேக், டான், லிட்டில் ஜிசோ, தி ரெலக்டண்ட் ஃபண்டமெண்டலிஸ்ட் மற்றும் லைஃப் ஆஃப் பை போன்ற படங்களில் பணியாற்றினார். இந்திய மற்றும் சர்வதேச திரைப்படங்களில் உதவி இயக்குநராகப் பல ஆண்டுகள் இவர் பணியாற்றினார்.

அந்த நேரத்தில் கலர்ஸ் தொலைக்காட்சியில் ஒளிபரப்பான வெற்றிகரமான தொலைக்காட்சி நிகழ்ச்சியான 'ய24 என்ற நிகழ்சியின் பருவம்1 இன் இந்தியப் பதிப்பில் தான் முதல் பெரிய இயக்க வாய்ப்பைப் பெற்றார்.

2016 ஆம் ஆண்டில், நித்யா தனது முதல் திரைப்படமான பார் பார் தேகோ படத்தை இயக்கினார். இதில் சித்தார்த் மல்ஹோத்ரா மற்றும் கத்ரீனா கைஃப் ஆகியோர் நடித்திருந்தனர். இப்படத்தை எக்செல் என்டர்டெயின்மென்ட் மற்றும் தர்மா புரொடக்சன்ஸ் இணைந்து தயாரித்ததார்.

2019 ஆம் ஆண்டில், அர்ஜுன் மாத்தூர், சோபிதா துலிபாலா மற்றும் கல்கி கோய்ச்லின் நடித்த அமேசான் பிரைம் வீடியோவில் ஒளிபரப்பப்பட்ட மேட் இன் ஹெவன் என்ற வலைத் தொடரை இவர் நிர்வகித்துத் தயாரித்து இயக்கினார்.

அமேசான் பிரைம் வீடியோவில் 2020 இல் வெளியிடப்பட்ட இந்திய இந்தி மொழி கதைக்கோவை வலைதொடரான சந்த் முபாரக்கின் இயக்குநர்கள் மற்றும் எழுத்தாளர்களில் இவரும் ஒருவராக இருந்தார். இந்த படத்திற்காக அவர் விமர்சன ரீதியான பாராட்டைப் பெற்றார்.

நித்யா 2023  மேட் இன் ஹெவன் பருவம் 2 இன் குழுவில் இணைந்தார்.

 திரைப்படவியல் 

 திரைப்படங்கள் 
ஆண்டு திரைப்படம் குறிப்பு(கள்) 2006 த நேம்சேக் உதவி இயக்குநர் தாதா 2008 த அதர் எண்ட ஆப்த லைன் லிட்டில் சீசோ 2012 லைப் ஆப் பை த ரிலக்டட் பண்டமெண்டலிஸ்ட் 2016 பார் பார் தேகோ இயக்குநர் 2020 இன்பாஸ் இயக்குநர் ( சாந்த் முபாரக் )

 தொலைக்காட்சி 
†இன்னும் வெளியிடப்படாத நிகழ்ச்சிகளைக் குறிக்கிறது
ஆண்டு தொலைக்காட்சி நிகழ்ச்சி குறிப்புகள் 2013 24 2019 மேட் இன் ஹெவன் பருவம் 1, இயக்குநர், 3 அத்தியாயங்கள் 2023 பருவம் 2

 விருதுகளும் பரிந்துரைகளும் 

 மேட் இன் ஹெவன்'' கிரிட்டிக்ஸ் சாய்ஸ் விருதுகள் 2019க்கு பரிந்துரைக்கப்பட்டது 

 தனிப்பட்ட வாழ்க்கை 
நித்யா மெஹ்ரா கரண் டி. கபாடியாவை மணந்தார், இந்த இணையருக்கு ஒரு மகன் உள்ளார்.

 மேற்கோள்கள் 

 வெளி இணைப்புகள் 


பகுப்பு:1980 பிறப்புகள்
பகுப்பு:இந்தியத் தொலைக்காட்சி இயக்குநர்கள்
பகுப்பு:இந்தியத் தொலைக்காட்சி பெண் இயக்குநர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்